ming030890/wiki-yue-high-quality huggingface dataset:
天水圍親子示威

天水圍親子示威，係2019年9月14號由香港民間人士發起嘅一次反逃犯條例修訂示威。
呢次示威本嚟係天水圍親子遊行，由天水圍天秀路公園行到天水圍站，但警方出咗「反對通知書」，主辦單位宣佈取消遊行。但係有天水圍街坊同區外民眾嗰日照到原定遊行起點，行到天瑞路附近同警方對峙，之後多數示威者入咗T Town商場後解散，亦有示威者設置路障，但最後未有爆發衝突，亦冇人被捕。
擔任呢次示威活動嘅申請人，係屯門社區關注組前成員陳詩雅（2021年被判宣誓無效），佢其後代表天民台喺第6屆香港區議會選舉參選元朗頌華選區，成功揮低力爭冧莊嘅民建聯成員黃煒鈴。
天水圍母嬰健康院

天水圍母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺天水圍，天瑞路天桃街之間，天水圍健康中心入便，英文叫Tin Shui Wai Maternal and Child Health Centre。行政上歸元朗區。開禮拜一到五，禮拜六開每月第二同第四個，公眾假期唔開。歸衞生署管。
大包米

大包米（粵拼：daai6 baau1 mai5；英文：Tai Pau Mai），又叫黑頭角（hak1 tau4 gok3；Blackhead Point）同訊號山（seon3 hou6 saan1；Signal Hill），係香港九龍尖沙嘴東南近岸邊一座山仔，個樣似包米咁。座山原本係海角，喺尖沙嘴澳仔同紅磡灣之間，南面對住維多利亞港。後尾佢三面都填晒海。1907年到1933年間，皇家香港天文台喺座山度報時。家下變咗個訊號山公園（Signal Hill Garden），仍然留有訊號塔同埋部份舊文物。個山周圍曾經削直，畀四條街圍住。東係漆咸道南、南係梳士巴利道、西係緬甸臺，同北面係棉登徑，山南建有中間道兒童遊樂場（Middle Road Children's Playground）。

史
1845年大包米位置
1908年嗰陣嘅訊號塔。
1927年嘅訊號山，中央有風球訊號同塔頂時間球。
大包米原本係個似包米嘅山仔，高約40米，三面環海，係個海角，北面連住九龍半島，背面有尖沙嘴幾條村，東北紅磡灣有個大沙灘。西面係尖沙嘴灣，又係另一沙灘。隔個灣係家下舊水警總部嘅九龍角。
大包米另一個名叫黑頭角，英文叫Blackhead Point。黑頭係英文Blackhead直譯，個名原本係一個歸化咗嘅德國人Friedrich Johan Berthold Schwarzkopf，佢將個姓Schwarzkopf改成英文名Blackhead。
1907年皇家香港天文台喺黑頭角起座訊號山訊號塔，取代原來水警總部嘅報時塔。因為咁嘅關係，大包米又叫做訊號山。訊號塔起好之後，天文台喺1908年1月，將原本喺水警總部嘅時間球，搬到訊號塔，同香港船隻報時。另外，訊號塔側邊重有座屋仔，喺打風嗰陣，就會掛起風球，畀周圍嘅人警戒。
1900年代初，香港要起九廣鐵路，路軌由紅磡去到尖沙嘴。大包米周圍就開始填海，而漆咸道、梳士巴利道同九廣鐵路先後落成。大包米唔再係海角。
時而世易，報時已經轉用無線電，用時間球報時已經落伍，加上日久失修同人手不足，香港政府於決定喺1933年6月30號拆咗時間球，訊號塔就此荒廢。但鄰近嘅屋仔重有用。
1980年，市政局接管個山，修復訊號塔。重修後，1981年辟做訊號山公園，家下歸康樂及文化事務署管。訊號塔開畀公眾參觀，而屋仔就改成公廁。同時，火車由尖沙嘴縮到去紅磡。大包米對出嘅填地，就用咗來起新世界中心，同海港隔絕。
大包圍

大包圍係一組改車零件。行內將佢細分為泵把、頭尾唇、頭鏟、尾翼、裙腳之類。裝大包圍唔係易，考師傅工夫，難在新裝嗰Part要同車身Fit位之餘，又要預留位置出尾燈、死氣喉及泊車雷達，有陣時為個入風位要喺泵把度開窿，認真大製作。
大包

大包全稱雞球大包，係點心嘅一種。用低筋麵粉加上澄麵做皮，以豬肉、雞蛋、雞肉、冬菇、鮮筍（或沙葛）等作主要餡料，將釀好餡料嘅大包蒸製而成。大包貌似菜肉包，不過造型龐大，大概係一般中式包類體積嘅3倍左右，通常一個普通嘅蒸籠只可以放入一隻大包。
大包源自廣州嘅茶樓提供嘅點心之一。由於大包體積大、餡料多，令食客可以飽肚。茶樓通常對大包嘅規格、質量、定價經過精心計算，以免做蝕本生意。「賣大包」一詞亦因而成為廣東流行語，意思係以廉價招徠。一般賣大包有兩種做法：
按成本賣、唔賺錢。
以賠上茶價收益賣。
有啲茶樓為此限制賣大包嘅數量，例如每日茶市限賣一次，有啲兩次，或者限制每位茶客只可以買一個大包。無論大包「超值好食」，但以往茶客都守規矩，一般唔會走去搶包。
因為茶樓文化由廣州傳至香港，喺20世紀戰前香港嘅茶樓都有賣大包。之後香港經濟起飛，茶樓點心嘅種類愈來愈多樣化，香港茶客嘅選擇多咗，對大包嘅喜愛程度逐漸減少，加上食客嘅食量減少，同大包嘅製作成本較高、工序較多，新式茶樓通常都無大包賣。家陣喺香港只有一啲懷舊式老茶樓好似得如茶樓有大包賣。
喺越南粵式大包直到現時仍然流行，喺粵式茶樓或大街小巷周圍食到，餡料多數用豬肉、沙葛、鵪鶉蛋、臘腸等等做成，越南話叫賓（爆）包。
大化革新

大化革新，又叫大化改新，係日本喺646年（大化二年）由孝德天皇發動嘅一連串新政，主要參考嗰時大唐嘅中央集權體制。孝德天皇同時將京師搬到難波京（而家嘅大阪市），同埋起用日本頭一個年號——大化。

改革
效法隋唐嘅均田制，行班田收授法：廢除豪族對土地同埋部民嘅私有權，並收歸國有。政府計口授田，凡六歲以上國民，每六年按人口班給田地（稱「口分田」）。所班田地不得買賣，死後要還畀政府。
效法唐朝租庸調制：受田農民要向國家上繳穀物（即係「租」），服勞役或納布代役（即係「庸」），並上貢地方土產（即係「調」）。
中央設二官（神祇官、太政官）同埋八省（中務、式部、治部、民部、兵部、刑部、大藏、宮內）、一台（彈正台）；一般地方設國、郡、里。
兵制：首都置五衛府，地方設軍團，國民要服兵役。
大北方戰爭

大北方戰爭係俄羅斯沙皇國同瑞典之間由1700年2月22號到1721年9月10號打嘅戰爭，主因係兩國要爭波羅的海出海口，最後俄國打贏咗，國勢大盛，相反瑞典就逐漸沒落。
小久保純

小久保純（1980年9月8號—）係日本足球員，司職中場，效力過山形山神，及草津溫泉。
小人

中國儒家定義「君子」嘅反義，通常指冇德行嘅人。譬如孔子話：「女為君子儒，無為小人儒」。
冇做官嘅平民。
小人 (傳說生物)：指古今史上或者傳說入便個身特別矮嘅人。
搬弄是非嘅人，同「貴人」相反，好似廣東、香港一帶嘅打小人就係專門針對呢種人嘅迷信做法。
有啲方言都將細路叫做小人，譬如上海話會叫細路仔做「男小人」（但係細路女就叫做「小姑娘」）。
古人自稱用謙詞。
小中和哉

小中和哉（小中 和哉, こなか かずや?,  1963年2月8號—）係一位日本電影導演，早期執導嘅多數係恐怖或者特攝作品。編劇小中千昭係佢嘅哥哥。

生平
小中和哉喺日本三重縣出生，東京長大。佢嘅爸爸係起草「朝日訴訟（日文：朝日訴訟）」判決書嘅前法官小中信幸，哥哥係編劇小中千昭。佢高中就讀成蹊高等學校（日文：成蹊中学校・高等学校），期間曾經出演佢電影研究部師兄手塚眞（中文：手塚眞）嘅電影《FANTASTIC★PARTY》。
高中時期製作嘅8米厘菲林（中文：8毫米胶片）短片《いつでも夢を》係一條3分鐘嘅音樂劇，片中小中嘅朋友唱住由吉永小百合（中文：吉永小百合）、橋幸夫唱嘅同名歌曲。呢條短片喺全國嘅短片比賽——富士8米厘大獎賽（富士８ミリコンテストグランプリ）獲獎，頒獎典禮嘅司儀——TBS主播林美雄（日文：林美雄）讚佢係「未來嘅商業大導演」。呢個獎嘅獎金成為後來佢下一套獨立電影《地球に落ちてきたくま》製作費嘅主要來源。
1985年，由立教大學法律系畢業之後，佢喺在媒體工作室學電影，並喺1986年首次執導故事片《星空的遙遠之國（日文：星空のむこうの国）》。後來《超人梅比斯（中文：超人力霸王梅比斯）》嘅導演佐野智樹（日文：佐野智樹），喺呢套片做主角同學嘅茄哩啡。
1989–1990年小中和哉曾經參與《鹹蛋超人》新作嘅企劃，雖然最尾呢個企劃無實現，但成為咗之後《超人G（中文：超人力霸王葛雷）》嘅基礎。因着呢個企劃嘅聯繫，佢參與《電光超人傑德文（中文：電光超人古立特）》嘅製作，自此佢就經常參與圓谷製作嘅特攝作品。《電光超人傑德文》係佢第一次執導電視劇，有很多地方都未如理想，所以從《牙刷超人（中文：牙刷超人2）》開始，他就努力唔好重蹈覆徹。

小中兄弟
據講小中千昭、小中和哉兩兄弟喺業餘時期製作過一部獨立電影，將熊人毛公仔描繪做外星人。1982年《地球へ落ちてきたくま》係佢哋業餘時期尤其出名嘅作品。
1992年，佢哋喺製作《くまちゃん》期間開咗間叫「こぐま兄弟舎」嘅有限公司。呢部電影由片桐澪（日文：片桐澪）改篇成漫畫，喺雜誌《Ribon（中文：Ribon）》上連載，從1993年4月號到2003年3月號連載咗十年。漫畫頭兩集係由小中千昭編寫劇情，但之後出現くまちゃん嘅屋企人同其他角色等，都係片桐原創嘅情節。《くまちゃん》嘅商品由多美公司（中文：多美 (公司)）生產，其中毛公仔出現咗喺小中和哉導演、多美公司贊助嘅《電光超人傑德文》第12集。

其他
赤いカラスと幽霊船（日文：赤いカラスと幽霊船）（1989年），横濱博覽會（日文：横浜博覧会）影片
樂勝！Hyper Doll（日文：楽勝!ハイパードール）（1995年） - 特典映像中寫實部份嘅導演（同時由小中千昭編劇）
小中千昭、小中和哉兩兄弟曾經構思過一套佢哋嘅「小中卡美拉（中文：卡美拉）」（後來採用咗伊藤和典（中文：伊藤和典）嘅劇本，拍成1995年嘅卡美拉 大怪獸空中決戰（中文：卡美拉 大怪獸空中決戰）），據說依份劇本後來用咗喺《數碼暴龍3馴獸師之王（中文：數碼寶貝03馴獸師之王）》同《小勇者們～卡美拉～（中文：小勇者們～卡美拉～）》嘅初期構思當中。
小二仙草科

小二仙草科（學名：Haloragaceae）係被子植物門虎耳草目嘅一個科。
小五

小五（本名金恩聖；韓文：김은성；英文：Tanas；1988年9月17號—），係韓國男歌手、至上勵合成員。

經歷
佢做過湖南衛視綜藝節目《天天向上》主持人，之後因為要返韓國服兵役而暫時退出，退伍後因限韓令返唔到嚟。2015年，為湖南衛視《我是歌手》第三季鄭淳元嘅芒果經紀人。
小井土正亮

小井土正亮（1978年4月9號—）係日本足球員，司職後衞，效力過水戶蜀葵。
小井手翔太

小井手翔太（1981年9月29號—）係日本足球員，司職中場，效力過鳥棲砂岩，鳥取飛翔，及盛岡仙鶴。
姚景源

姚景源，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
姚湔

姚湔（粵拼：jiu4 zin1，英文：Eugene，國語譯尤金）係美國俄勒岡州拎縣嘅一個城市。
姚毅鳴

姚毅鳴（粵拼：jiu4 ngai3 ming4；1981年8月1號—）係中國大陸嘅一位電視台主持人，廣東廣州人，2005年加入節目界，曾經喺廣州電視台綜合頻道嘅今日報道同埋競賽頻道嘅體育新聞欄目。2014年底，佢喺廣視新聞所播報嘅《「飛」一般高鐵——高鐵改變生活特別報道》欄目攞咗年度廣東省廣播影視獎嘅新聞二等獎。2016年10月中做過第二屆俏鼻達人秀嘅嘉賓。
姚氏

姚係唐人姓氏，喺《百家姓》裏頭排第101位。
姚永祺

姚永祺，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
小珠光

小珠光 ，係日本嘅一個女藝人同埋配音員。
小甜甜

《小甜甜》（キャンディ♡キャンディ）係日本漫畫家五十嵐優美子嘅漫畫作品，1975至1979年連載。
小甜甜係日本楔位文，重未完成，麻煩你幫手補充內容。
小犬座

小犬座（Canis Minor）係家下八十八西洋星座之一。佢響天球赤道一帶，佔天球面積183平方度。地球北半球來講，小犬座係冬天嘅星座，即係冬夜會見到。肉眼可以睇到嘅星，約莫20粒到。有一到四等星2粒，即係有1等星1粒、3等星1粒。

史
小犬座係古希臘托勒密所編嘅托勒密48星座之一。
小王子

《小王子》（法文：Le Petit Prince），係法國作家德聖艾修伯里寫嘅小說，1943年發表。個故仔講王子去到地球嘅孤獨，友誼，愛同埋失落。
小王子係世界上翻譯最多書之一，評為法國廿世紀最好嘅書。譯成至少兩佰五十種話（包括凸字），銷量每年有成兩佰萬本，銷售總額超過壹億四千萬本，全球銷量超過五億部  ，係最暢銷書之一。
本書講到小王子同個飛機失事嘅人傾偈，係同作者早年喺撒哈拉沙漠揸飛機、同一次死過翻生嘅經驗有關。呢啲經驗喺本書裏頭反映出嚟。
自從出版以來，小說改篇成好多唔同形式嘅藝術作品，包括錄音，廣播劇，舞台劇，電影，電視，芭蕾舞劇、歌劇噉。
廣東話版嘅《小王子》喺2017年出版。
小獅座

小獅座（Leo Minor）係家下八十八西洋星座之一。佢響天球赤道一帶，佔天球面積232平方度。地球北半球來講，小獅座係春天嘅星座，即係春夜會見到。肉眼可以睇到嘅星，約莫20粒到。有一到四等星3粒，即係有4等星3粒。
小田久史

小田久史 ，係日本嘅一個男配音員。

配音作品一覽
呢個表唔完整，歡迎加料。
小狐與獵犬

《小狐與獵犬》（英文：The Fox and the Hound）係一部由華特迪士尼喺1981年製作及發行動畫戲電影。套戲最早喺1981年7月10號上畫。佢係迪士尼第24部經典動畫長片。
故事改自同名小說，而小說係1967年寫嘅。套片故事感人，網上曾經評為迪士尼最感人作品。呢部戲講狐狸陶德（Tod）同獵狗小銅（Copper）自細係好朋友，一齊玩得好開心，之不過後尾慢慢變成敵人。米基·魯尼（Mickey Rooney）負責同陶德配音，寇特·羅素（Kurt Russel）就同小銅配音。
套片嘅DVD分別由中錄德加拉同埋博偉喺中國大陸同台灣發行，而無出過電影原聲帶CD版。大多數迪士尼電影電影原聲帶，都係由滾石喺兩岸發行後，EMI、艾迴分別喺中國大陸、台灣再發行。喺台灣原版錄影帶喺1997年4月推出，三區DVD就喺2000年上市，到2007年又發行特別版，套片嘅電影原聲帶則未推出。套片喺1999年於台灣迪士尼頻道首播。原版錄像帶1994年首度發行，並於2000年5月第二輪推出『黃金典藏系列』錄影帶，同時首度推出DVD，到咗2006年更推出25週年紀念版DVD。續集《狐狸與獵狗2》由迪士尼喺2006年推出。

故仔
故事講美國農村，有隻叫陶德嘅狐狸仔，佢老母畀獵人殺咗， 狐狸仔就畀老婦收養。 有日，陶德出走，見到獵犬小銅，重好快做成朋友。陶德同小銅由而自幼結成好友，一齊玩，一齊笑，好開心咁過日辰。但越大個，就知大家係天敵，友誼就有危機。
陶德一次意外，唔小心害到照顧小銅嘅老狗，畀火車撞傷，生命垂危。小銅答應向陶德報仇，追住陶德，陶德就迫住逃走。追嗰陣，佢哋遇到熊。陶德原本可以趁機擺脫，但見住小銅有危險，而淘德善良，有智慧，就留低幫小銅，合力打敗熊，轉危為安，兩個重歸於好。
大戟屬

大戟屬（粵拼：daai6 gik1 suk6，學名：Euphorbia），係金虎尾目大戟科大戟亞科嘅其中一個屬。
大戰略

大戰略（grand strategy）係指考慮嗮一個權力體入面所有層面嘅資源所作嘅策略。
大戴奧米德島

大戴奧米德島，又叫拉特曼諾夫島（俄文：о́стров Ратма́нова）係戴奧米德群島西邊嗰個島，由俄羅斯楚科奇自治區管轄。國際換日線喺呢個島東面1.3公里（0.81英里）左右，令到呢個島比起相隔3.8公里（2.4英里）嘅細戴奧米德島快21個鐘頭，所以又叫做「聽日島」。呢個島面積29平方公里（11平方英里），海拔最高有477米（1,565英尺）。
大手牽小手

《大手牽小手》（英文：Show Me Your Love），係套2016年上畫嘅香港電影，由李勇昌執導，鮑起靜、黃浩然、王菀之、衛詩雅主演。
大戢山

大戢山係長江口外東南海域一個島，屬嵊泗縣洋山鎮。呢個島地處長江口同杭州灣交匯處，上海蘆潮港同嵊泗泗礁島之間。
清同治八年（1869年），山巔起咗一座燈塔，係中國起嘅最古老沿海燈塔之一。
大掃除

大掃除係中國一個傳統習俗，響每年農曆十二月廿八。嗰日會將全屋打掃乾淨，準備迎接新一年蒞臨。所謂「年廿八洗邋遢」。
小行星175

小行星175（Andromache），係太陽系小行星帶嘅一粒小行星，喺1877年10月1號發現。
小行星177

小行星177（Irma），係太陽系小行星帶嘅一粒小行星，喺1877年11月5號發現。
小行星185

小行星185（Eunike），係太陽系小行星帶嘅一粒小行星，喺1878年3月1號發現。
小行星187

小行星187（Lamberta），係太陽系小行星帶嘅一粒小行星，喺1878年4月11號發現。
小行星159

小行星159（Aemilia），係太陽系小行星帶嘅一粒小行星，喺1876年1月26號發現。
小行星162

小行星162（Laurentia），係太陽系小行星帶嘅一粒小行星，喺1876年4月21號發現。
小行星182

小行星182（Elsa），係太陽系小行星帶嘅一粒小行星，喺1878年2月7號發現。
小行星170

小行星170（Maria），係太陽系小行星帶嘅一粒小行星，喺1877年1月10號發現。
小行星178

小行星178（Belisana），係太陽系小行星帶嘅一粒小行星，喺1877年11月6號發現。
小行星186

小行星186（Celuta），係太陽系小行星帶嘅一粒小行星，喺1878年4月6號發現。
奧倫堡州

奧倫堡州係俄羅斯西南部嘅一個州，屬伏爾加聯邦管區，首府奧倫堡。
奧克文

建議奧克文按照原文發音改名做烏切坦文。 請睇下相關討論同提議緊嘅相關指引。
提示：呢篇文講嘅唔係陸克文。
奧克文（奧克文：lenga d'òc 或者 occitàn）係印歐語系羅曼語族嘅語言，通行於法國南部、摩納哥以及西班牙、意大利部份地區。有資料顯示奧克文雖然喺法國無官方地位，但係係法國最多人講嘅地區語言。
奧克文維基百科

奧克文維基百科係維基百科協作計劃嘅奧克文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過7萬篇文。
奧克明

奧克明 （葡文：Geraldo Alckmin；1952年11月7號—）係巴西政治人同醫生，巴西聖保羅州嘅平達莫尼揚加巴市出世。喺2001年至2006年期間出任聖保羅州州長。2011年同2015年佢蟬聯聖保羅州長。
奧倫葉－拿修家族

奧倫葉－拿修家族（荷蘭文：Huis van Oranje-Nassau）係拿修家族嘅一個分支。
從威廉一世（「沉默者」）發動反抗西班牙統治嘅起義，建立徂尼德蘭聯合省共和國開始，奧倫葉－拿修家族就一直喺尼德蘭嘅歷史上扮演重要角色。喺聯合省共和國時期，奧倫葉－拿修家族出過好多省督。尼德蘭喺1815年改制為王國之後，奧倫葉－拿修家族成為徂尼德蘭嘅王室，直到今日。另一方面，1688年英國光榮革命之後，英國議會請徂占士二世個女瑪麗二世同佢個先生奧倫葉親王威廉三世一齊做英倫、蘇格蘭同愛爾蘭國王。
定風波

定風波，詞牌名。雙調六十二字，前闋三平韻，兩仄韻，後闋四仄韻，兩平韻。平仄換韻方式係「甲乙甲丙甲丁甲」。以平聲韻為主，間以仄聲韻。

例詞
蘇軾
莫聽穿林打葉聲，何妨吟嘯且徐行。竹杖芒鞋輕勝馬，誰怕？一蓑煙雨任平生。
料峭春風吹酒醒，微冷，山頭斜照卻相迎。回首向來蕭瑟處，歸去，也無風雨也無晴。
宜君

宜君係中國陝西銅川一個縣，總面積1476平方公里，人口9萬。
宜室宜居·家添愛

《宜室宜居·家添愛》係香港無綫電視製作嘅家居資訊節目，由宜家家居贊助，每集會幫一個屋企重新規劃傢俬佈置。節目由陳貝兒主持，2018年12月16號到2019年2月24號逢禮拜日晚19:30－20:00喺翡翠台播。

節目調動
2018年12月30號：由於播《2018香港大事回顧》，所以停播一次。
定音鼓

定音鼓（意大利文：timpani）係一種膜鳴樂器，係由古代戰爭嘅戰鼓演變出來嘅樂器，喺巴洛克時代後期開始喺樂團度用，古典時期就成爲常規化嘅樂器，亦都係交響樂團入面重要嘅樂器。
定點法

一位男舞蹈員用定點法做旋轉。
定點法（英文：spotting）喺舞蹈上係做旋轉舞步嘅基本技巧，指個舞蹈員喺旋轉嗰陣，雙眼盡可能維持望同一個點：包括芭蕾舞在內嘅多種舞蹈都會要求舞蹈員做旋轉，而激得滯嘅旋轉有可能會搞到個舞蹈員頭暈；定點法就係一種喺旋轉當中用嘅技巧，涉及個舞蹈員特登將佢頭頸同身體其他部份轉速唔一致－
喺啱啱開始旋轉嗰時，舞蹈員條頸以下嘅身體要加速，但頭同頸就要盡量唔好轉住繼續向住前面，
然後等條頸以下嘅身體轉到咁上下，頭唔可以再向住前面，頭頸先至一嘢轉嗮大半個圈，再返去原初嘅位置。
即係話用咗定點法嘅話，個舞蹈員身體會以恆定嘅速度旋轉，而頭就大多數時間都向住同一個方向，等佢冇咁容易頭暈。喺練習定點法嗰陣，一個芭蕾舞學生通常會要自己一路練、一路望實埲牆上面嘅某一點，所以呢種技巧就有咗個名叫「定點法」。
宛城區

宛城區係中國河南南陽一個市轄區，總面積880平方公里，人口84萬。
宜城

宜城係中國湖北襄陽一個縣級市，總面積2115平方公里，人口56萬。
姜華珺

姜華珺（英文：Jiang Huajun，1984年10月8號—）係香港女子乒乓波運動員，中國山東濱州出世，2005年移居香港，2006年到2014年活躍。
姜藝彬

姜藝彬，係大韓民國嘅一個女藝人同埋歌手。
姜美兒

姜美兒（Mia Kang，1988年12月30號—），係香港女模特兒，英韓混血。佢13歲就開始接模特兒工作，係名模樂基兒師妹。
姜美兒同時係位MMA綜合格鬥女拳手，喺接受傳媒訪問時，曾經發表過比賽前去做愛嘅大膽言論。
姜義錫

姜義錫（韓文：강의석，1986年8月25號—）係南韓學生運動家，人權運動家兼宗敎自由運動家，反戰和平運動家。係2003至2010年韓國嘅學校宗敎民主化運動嘅領導人。
佢喺2004年8月11號至9月25號、10月21號至10月25號喺學校發起宗敎民主化絕食活動。2008年10月1號發起反對軍隊嘅裸體示威。2008年以來喺良心的服兵役拒絶活動、軍隊反對兼反戰平和活動〔呢句嘢唔似粵語，唔該改咗佢〕。
姜至鵬

姜至鵬（粵拼：goeng1 zi3 paang4；簡化字：姜至鹏；1989年3月6號—）係中國內地足球員，山東青島人，踢進攻中場。而家效力緊中國足球超級聯賽嘅廣州富力。

俱樂部
姜至鵬喺根寶足球基地入面搞過青訓，喺2006年入咗上海東亞嗰度先至開始佢嘅職業生涯，甚至重做埋波隊嘅主力。喺2010年底，姜至鵬同佢嘅隊友王佳玉一齊去咗南昌八一（而家係上海申鑫隊）度踢波。甚至喺2011年中葉入埋國奧隊。而佢射入咗佢個人第一粒中超嘅入波係喺2011年9月24號，南昌衡源2-5山東魯能泰山嗰場比賽入面。喺2015年2月10號，廣州富力喺亞冠歷史以嚟嘅第一粒入波就係佢入嘅，嗰時廣州富力主場3-0大勝新加坡勇士。

國家隊
2013年6月6號，佢喺中國1比2輸咗畀烏茲別克斯坦嘅友誼賽入面，替補咗鄭錚而出場，嗰次佢係第一次代表國家隊出場。
姜詩羅

姜詩羅，係大韓民國嘅一個女藝人同埋歌手。
姜賢秀

姜賢秀，係大韓民國嘅一個男藝人同埋歌手。
姜閔浩

姜閔浩（1987年2月9號—），藝名E-Sens，係大韓民國嘅一個男藝人同埋歌手。
姜維

姜維（粵拼：goeng1 wai4；202年—264年），字伯約，天水郡冀縣（而家甘肅甘谷縣）人。原本係曹魏天水郡嘅中郎將，後尾投降蜀漢。佢喺諸葛亮死後發動十一次北伐，但都失敗咗。最後姜維因而匿去沓中度屯田。之後曹魏派鍾會同埋鄧艾攻打蜀漢，後主劉禪投降鄧艾，蜀漢滅亡。姜維喺蜀亡之後投降鍾會，諗住借鍾會嘅野心嚟復國。最後叛變失敗，佢同鍾會喺亂軍中陣亡。

前期
姜維開頭係魏國將領，建興六年諸葛亮出兵祁山，姜維同梁緒、尹賞仲有梁虔幾個正同天水太守馬遵同行，馬遵聽到蜀軍嚟到而且周圍嘅縣都響應蜀軍，懷疑姜維幾個都有異心，所以唔理姜維幾個自己走咗去，姜維幾個睇到馬遵走咗，想返去，但城門閂埋咗，想返去冀城都被趕出門外，喺呢個情況下唯有向蜀漢投降。
市川由衣

市川由衣 ，係日本嘅一個女演員。

拍過嘅作品一覽
呢個表唔完整，歡迎加料。
市川雷藏

市川雷藏（日文：いちかわ らいぞう），係日本一個曾經存在嘅歌舞伎名跡。定紋係三升入面嘅「雷」，而替紋係棘牡丹。

歷史
其實市川雷藏除咗第八代之外，其他都唔係太為人所知。後嚟第八代早死，佢老婆同三個仔女都好低調，三個仔女更係冇個入娛樂圈，所以「市川雷藏」呢個名就冇人繼承。
市川雷藏實際上有九代，不過其中一個有關佢嘅資料實在係太少，確認唔到係咪真係有呢個人，所以就剔除咗佢。
屋號呢方面，市川雷藏有一個比較唔尋常嘅情況，就係先前嘅一樣，第五代之後就代代都唔同。第一代至第四代、同第六代係柏屋、第五代係櫻屋、第八代係升田屋，而第七代直頭唔知。

歷代市川雷藏
第一代：市川雷藏 (初代)
市川團十郎 (第二代)嘅其中一個門人，主要係反串扮女人。1742年響江戶正式立役，加入市川海老藏 (第二代)嘅門下。用過嘅名有：嵐玉柏 → 初代市川升蔵 → 初代市川雷蔵
第二代：市川雷藏 (第二代)
市川雷藏 (初代)個仔，不過早死。用過嘅名有：市川雛蔵 → 第二代市川雷蔵 (代)
第三代：市川雷藏 (第三代)
市川團十郎 (第五代)嘅門人之一。用過嘅名有：第二代市川升蔵 → 第三代市川雷蔵
第四代：市川雷藏 (第四代)
市川團十郎 (第五代)嘅門人之一，後嚟轉到中山久吉門下。用過嘅名有：中山金蔵 → 初代榊山金蔵 → 榊山四郎三郎 → 中山楯蔵 → 第四代市川雷蔵 → 第二代市川男女蔵（小谷屋）
第五代：市川雷藏 (第五代)
市川團十郎 (第七代)嘅門人之一。用過嘅名有：第三代市川團子 → 第五代市川雷蔵 → 四代目市川壽美蔵 → 第五代市川雷蔵 → 市川團五郎 → 市川海蔵 → 市川海猿 → 初代市川猿三郎 → 市川雛助
（市川雷藏）
族譜上面淨係講過佢係響1878年（明治九年）繼承「市川雷藏」呢個名，但係個人基本資料並唔清楚，所以唔納入做市川雷藏。
第六代：市川雷藏 (第六代)
市川團十郎 (第九代)嘅門人之一，廿五歲死咗。用過嘅名有：市川九 → 第六代市川雷蔵 → 鈴木吉蔵 → 第六代市川雷蔵
第七代：市川雷藏 (第七代)
市川團十郎 (第九代)嘅門人之一，係大正中期日本舞踊藤間流嘅其中一個老師。用過嘅名有：市川英太郎 → 第七代市川雷蔵
第八代：市川雷藏 (第八代)
出世名亀崎章雄，之後做咗市川壽海 (第三代)嘅契仔，後嚟又過繼畀老豆嘅義兄市川九團次 (第三代)。響1969年死咗，終年37歲，之後就冇再傳出由邊個繼承「市川雷藏」呢個名。用過嘅名有：第二代市川莚蔵 → 第八代市川雷蔵
市川雅彥

市川雅彥（1985年9月17號—）係日本足球員，司職前鋒，效力過大宮松鼠，及東京綠茵。
市川海老藏

市川海老蔵（日文：いちかわ えびぞう），係日本其中一個歌舞伎名跡，屋號係成田屋；定紋係三升；替紋係杏葉牡丹；而役者文樣就係壽海老。依家用緊呢個名嘅人係市川海老藏 (第十一代)。

歷史
「市川海老藏」呢個名原先係「市川團十郎」嘅成年名，但係後嚟「市川團十郎」呢個名嘅名氣仲大過市川海老藏，所以繼承順序就改為海老蔵 → 團十郎。依家用緊呢個名嘅人係市川海老藏 (第十一代)，當佢老豆市川團十郎 (第十二代)死咗之後，市川海老藏 (第十一代)就會襲名，改名叫市川團十郎 (第十三代)；到時佢個仔勤玄就會繼承「市川海老藏」呢個名，換言之佢會改名叫市川海老藏 (第十二代)。

歷代市川海老藏
註：黑色字係啲人對佢嘅稱呼
初代：市川海老藏 (第一代)
堀越重蔵個仔。用過嘅名嘅先後次序係：初代市川海老蔵 →市川段十郎 →初代市川團十郎。
二代：市川海老藏 (第二代)
市川海老藏 (第一代)嘅大仔。用過嘅名嘅先後次序係：初代市川九蔵 →二代市川團十郎 →二代市川海老藏。
三代：市川海老藏 (第三代)
有人話佢係和泉屋勘十郎個仔，另外一種講法話佢係市川海老藏 (第二代)個細仔。用過嘅名嘅先後次序係：初代松本七蔵 → 二代松本幸四郎 → 四代市川團十郎 → 二代松本幸四郎（用返個名）→ 三代市川海老蔵
市川蝦藏
市川海老藏 (第三代)個仔。本身佢係繼承咗「市川海老藏」呢個名，但係佢最後決定放棄繼承，改名叫「蝦藏」，所以後人都唔將佢納入為市川海老藏 (第四代)。用過嘅名嘅先後次序係：松本幸蔵 → 三代松本幸四郎 → 五代市川團十郎 → 市川蝦蔵 → 成田屋七左衛門 → 初代市川白猿
四代：市川海老藏 (第四代)
市川蝦藏庶大仔。用過嘅名嘅先後次序係：四代市川海老蔵 → 六代市川團十郎
五代：市川海老藏 (第五代)
第四代市川海老藏大仔，因為老豆早死而過繼畀爺爺市川蝦藏。用過嘅名嘅先後次序係：初代市川新之助 → 市川ゑび蔵 → 七代市川團十郎 → 五代市川海老蔵 → 成田屋七左衛門 → 幡谷重蔵 → 二代市川白猿
六代：市川海老藏 (第六代)
第五代市川海老藏大仔。用過嘅名嘅先後次序係：二代市川新之助 → 六代市川海老蔵 → 八代市川團十郎（藝名：三代市川白猿）
七代：市川海老藏 (第七代)
第六代市川海老藏三仔。用過嘅名嘅先後次序係：三代市川新之助 → 七代市川高麗蔵 → 初代市川新升 → 市川白猿 → 七代市川海老蔵（藝名：四代市川白猿）
八代：市川海老藏 (第八代)
第七代市川海老藏七仔。用過嘅名嘅先後次序係：四代市川新之助 → 市川壽蔵 → 二代市川猿蔵 → 八代市川海老蔵
九代：市川海老藏 (第九代)
七代松本幸四郎大仔，之後過繼畀五代市川三升，最後又過繼到市川海老藏 (第八代)。因為反串做女性角色而出名。用過嘅名嘅先後次序係：九代市川高麗蔵 → 九代市川海老蔵 → 十一代市川團十郎
十代：市川海老藏 (第十代)
第九代市川海老藏大仔。用過嘅名嘅先後次序係：市川夏雄 → 六代市川新之助 → 十代市川海老蔵 → 十二代市川團十郎
十一代（現任）：市川海老藏 (第十一代)
第十代市川海老藏大仔。用過嘅名嘅先後次序係：九代市川新之助 → 十一代市川海老蔵
市川美織

市川美織 ，係日本嘅一個女演員。

拍過嘅作品一覽
呢個表唔完整，歡迎加料。
市川蒼

市川蒼 ，係日本嘅一個男配音員，出名嘅配音作品有弦音－風舞高中弓道部－。

配音作品一覽
呢個表唔完整，歡迎加料。
幽靈人口

幽靈人口係一種選舉種票嘅方法，即係話喺選舉投票嗰日，突然多咗好多唔係住喺個選區嘅人嚟投票，呢啲唔知邊度嚟嘅人投嘅票，最後令某一個候選人當選。

幽靈人口現象
幽靈人口即係話一啲人佢本身唔係住喺一個選區，但佢登記個地址就喺個選區度，由於呢啲人根本唔係住喺嗰度，投票時都唔會關心選出嚟嘅人係咪適合。好多時係由一啲有勢力同動員力強嘅政治組織，發覺選情唔對路時，就會動員啲人改地址，即係話一戶入面，原本間房最多只係住到四五個人，但登記戶籍嘅人就有成十幾廿人，而且人人唔同姓咁，即係話啲人唔需要真係搬去住，只係喺投票嗰日，根據指示去投指定嘅人一票，達到影響選舉結果嘅目的。

成因
幽靈人口形成係由於人口管理政策出咗漏洞，例如無核實登記地址嘅制度或者制度太寬鬆而造成。
幽靈刺客III：終極屍殺

《幽靈刺客III：終極屍殺》（Blade: Trinity）係套美國嘅動作電影，片長113 分鐘，喺2004年上畫。
幽靈公主

《幽靈公主》（粵拼：jau1 ling4 gung1 zyu2，日文：もののけ姫）係知步里工作室出嘅動畫作品，由宮崎駿執導同埋編劇，鈴木敏夫監製，1997年7月12號喺日本上畫。
幽靈刺客

《幽靈刺客》（Blade）係套美國嘅電影，喺1998年8月19號上畫。片長120 分鐘。
幽靈刺客2：變種復活

《幽靈刺客2：變種復活》係套美國嘅動作電影，片長117 分鐘，2002年3月12號上畫。
布狄卡

布狄卡（Boudica，？—前61年）係英格蘭愛西尼部落嘅女王，曾經發起反抗羅馬帝國嘅行動但失敗咗。
布甸

布甸係一種好常見嘅甜品，個樣似啫喱，但口感就幼滑好多，材料通常包括雞蛋同奶，或加入生果（例如芒果），好多時都會係凍食。
岩雕建築

岩雕建築（Rock-cut architecture）係自天然岩石經過加工而成嘅建築，有好多都係宗教雕像（尤其係佛像），另一啲就係陵墓。
岩舘侑哉

岩舘侑哉（1985年5月25號—）係日本足球員，司職前鋒，效力過水戶蜀葵，及讚岐卡馬達馬尼。
岩谷俊夫

岩谷俊夫（1925年10月24號—1970年3月1號）係日本足球員，司職前鋒，曾經喺1951～1956年間爲日本足球代表隊出場8次，入咗4球。
岩雷鳥

岩雷鳥（Lagopus muta）係雉科雷鳥屬嘅一種雀，主要分佈喺歐亞大陸同北美洲。
岩須屬

岩須屬（學名：Cassiope）係杜鵑花目杜鵑花科嘅一個屬。
岩間雄大

岩間雄大（1986年2月21號—）係日本足球員，司職後衞，效力松本山雅。
岩頭山

岩頭山（Ngam Tau Shan）係香港嘅山，海拔高452米，喺西貢區，附近範圍劃咗入西貢西郊野公園。
庚子

庚子係六十干支入面嘅第37個。

庚子年
庚子年係黃曆第37年，係鼠年嘅排序之一。
店長

店長又叫舖頭經理，係一間舖嘅阿頭，負責間舖嘅日常營運同管理，舖入面嘅職工（店員）都係佢嘅下屬。
庚午

庚午係六十干支入面嘅第7個。

庚午年
庚午年係黃曆第7年，係馬年嘅排序之一。
庚寅

庚寅係六十干支入面嘅第27個。

庚寅年
庚寅年係黃曆第27年，係虎年嘅排序之一。
店子街街道

民國時呢度屬陳寶鄉，1952年成立店子街公所，1956年5月改成店子街街道，1960年4月併入鬥鷄公社，稱爲店子街分社。遞年1961年恢復街道，1967年改名叫立新路街道，不過遞年嘅1968年10月併入上馬營街道，直到1980年11月先再恢復建置。喺2003年之後，店子街又再撤銷，併入到陳倉鎮。

政區
店子街轄7個社區。
社區：金陵東路、金小堡、寶鐵西區、寶鐵機務段、石油、新聯、寶鐵東區
店舖攤檔

店舖攤檔（粵音：dim3 pou3 taan1 dong3）就係賣嘢嘅地方，賣嘅一般係貨，亦可以係服務。指嘅係：門店、舖頭、地攤、檔口。用商業上嘅講法就叫零售點，賣貨嘅人就係零售商。
庚斯博羅

庚斯博羅（英文：Thomas Gainsborough，1727年5月14號—1788年8月2號）係一位英國畫家，擅長畫肖像畫同風景畫，出名作品包括《藍衫男仔》。
庚戌

庚戌係六十干支入面嘅第47個。

庚戌年
庚戌年係黃曆第47年，係狗年嘅排序之一。
工業機械人

工業機械人係工業（尤其係製造業）用到嘅機械人，可以跟程式自動去做嘢，靠機械手臂去做。
工業用地

工業用地（Industrial land use）或者叫工業地，顧名思義，係工業類嘅用地（Land use），即係規劃裏面，一種留畀工業用嘅地。呢種地通常有唔少工廠同貨倉。
工業貿易署

工業貿易署係香港工商及科技局轄下嘅行政部門，專責國際通商關係、推行貿易政策同協議，同埋為工業界同中小型企業提供一般支援服務。
工業工程

工業工程係工程學嘅分支，專門研究點樣將複雜嘅系統改良，慳返時間、錢同人力，提升效率。
工業界（第一）功能界別

工業界（第一）功能界別係香港立法會一個功能界別，選民嚟自香港工業總會會員。
工業貿易大樓

工業貿易大樓，起緊時叫啟德政府合署，係香港一座政府大樓，喺九龍啟德協調道3號，2015年啟用。入面設施包括工業貿易署總部。
工業大麻

工業大麻（英文：Industrial hemp）係大麻嘅品種，主要用嚟做工業用途，譬如整布、紙、繩。
工業行動

工業行動，譯自英文Industrial action，係工人同老闆談判時，討價還價嘅一啲行動。做法係拖慢做嘢效率，好似有罷工、按章工作，拖慢做等等。等老闆或者社會有大影響，增加談判籌碼。
工業行動有時係罷工嘅代名字，聽起來好聽啲。不過工業行動嘅花樣比罷工多好多。
廖慧儀

廖慧儀（英文：Jessica Liu，1996年7月2號—）係香港模特兒、空中服務員同瑜珈導師，2020年度香港小姐競選10強佳麗。

簡歷
廖慧儀曾經喺東華三院港九電器商聯會小學上午校同基督教香港信義會心誠中學讀書，做過學校嘅體操隊同排球隊成員，佢所參加嘅校隊曾經喺2006至2007年度嘅「全港小學校際體操比賽」攞到女子新秀組團體賽第一名。
佢喺中學畢業後，升讀香港中文大學專業進修學院旅遊及款待服務管理高級文憑課程，之後再升讀香港中文大學酒店管理系，2019年畢業，畢業之後佢去咗做空中服務員同埋瑜珈導師，亦都有接兼職模特兒工作。
廖慧儀喺2020年參選香港小姐，初選期間被稱呼為「狂野空姐」，入圍之十二強後畀傳媒報道佢為咗悼念死咗嘅愛犬而走去紋身，令佢做咗繼2019年蔡嘉欣之後第二位有紋身而又順利入到初賽嘅港姐佳麗，佢順利入圍12強。
廖慧儀2020年開始做無綫電視藝員，其後因為捲入前男友為情自殺嘅事件而被雪藏，到2022年先至獲安排工作，同年佢做咗23位J2ers之一，拍一啲J2台節目。
廖敬邦

廖敬邦係康橋優年醫學嘅創辦者，亦係醫學美容集團英格蜜兒（INGRID MILLET）背後嘅老闆，曾經收購一啲歐洲嘅美容品牌。

獲野雞大學頒發院士資格
佢報稱攞到亞洲知識管理學院資深院士資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。

家庭
廖敬邦嘅老豆係廖桂昌。
廖於勤

廖於勤，香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
廖星

廖星（6743 Liu），或者叫廖慶齊星，即係小行星6743，係太陽系小行星帶嘅一粒小行星，喺1994年4月8號發現。
呢粒星個名係紀念香港太空館頭一任館長廖慶齊。
廖智軒

廖智軒，香港親中派人士，華商教育集團副總裁。
廖振新

廖振新（英文：Liu Chun-san；1962年—）係香港政府運輸及物流局副局長，本職係工程師。
廖暉

廖暉（1942年5月—），響香港日治時期出世，籍貫廣東惠陽，係全國青聯創會主席廖承志個仔。
1965年加入中國共產黨。1960年起接受軍事專業訓練，哈爾濱軍事工程學院導彈工程系畢業，直到1983年都做緊軍事方面嘅職位，最高級做到副團級參謀。1983年廖承志過身之後，佢被調做中國國務院僑務辦公室副主任，繼承佢老頭個位。而家係國務院港澳事務辦公室主任。2003年又兼任中國全國政協第二副主席嘅高級職位，全面負責中國共產黨喺香港同澳門嘅工作。
布拉格起義站

布拉格起義站  Pražského povstání概況坐標50°03′22″N 14°26′02″E﻿ / ﻿50.056°N 14.434°E﻿ / 50.056; 14.434線路C結構地鐵月台島式站台軌道4其他資訊呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
布拉起義站（捷克文：Pražského povstání）係布拉格地鐵C綫嘅其中一個站。個站名係嚟自附近嘅布拉格起義（Prague Uprising）。
布拉柴維爾

布拉柴維爾（法文：Brazzaville）係剛果共和國首都。
布拉格之春

布拉格之春（捷克話：Pražské jaro；斯洛伐克話：Pražská jar ；俄語：пражская весна）係1968年1月5號喺捷克斯洛伐克國內開展嘅一場民主運動。直到當年8月20號蘇聯同華沙公約組織成員國武力入侵捷克先完。
喺捷克共產黨第一書記亞歷山大·杜布切克嘅領導下，捷克斯洛伐克顯示出越嚟越強烈嘅獨立傾向。杜布切克喺國內政治改革嘅過程中，提出咗「帶有人性面孔嘅社會主義」，呢個方案並唔似1956年匈牙利嘅改革一樣，完全拋棄晒舊有嘅傳統。但係，蘇聯依然將呢樣嘢視為對佢領導地位嘅挑機，亦係對於東歐地區政治穩定嘅一種威脅。
布拉曼牛

布拉曼牛（英文：American Brahman）係種由美國培育出嚟牛品種，由印度嘅牛雜交出嚟，個名「布拉曼」即係解做印度教嘅「梵」。
布拉格斯拉維亞

布拉格斯拉維亞（英文：SK Slavia Prague）係捷克布拉格一間職業足球球會，依家踢緊捷克甲組足球聯賽。
姬蒂赫遜

姬蒂赫遜（英文：Kate Hudson，1979年4月19號—），係美國電影女演員，憑住演出2000年電影《不日成名》而出名。
姬蒂碧金莎

姬蒂碧金莎（英文：Kate Beckinsale，1973年7月26號—）係英國女電影、舞台劇演員同模特兒，1991年出道。
姬誦

姬誦（？—前1020年）係周武王個仔，繼位初期係周公代為攝政，史稱周成王。
姬誦繼位之後，發生咗三監之亂，經過3年時間，卒之畀周朝平定咗，《史記·周本紀》話商王帝辛個仔武庚被殺。周公攝政7年之後，還政畀成王。
姬誦過身之後，由佢個仔姬釗繼位，就係周康王。
姬蒂寶絲禾芙

姬蒂寶絲禾芙（粵拼：gei1 dai3 bou2 si1 wo4 fu4，英文：Kate Bosworth，1983年1月2號—）係個美國女演員，佢喺洛杉磯度出世，代表作有《超人—強戰回歸》。
姬蒂白蘭芝

姬蒂白蘭芝（英文：Cate Blanchett，1969年5月14號—）係澳洲電影演員，憑2013年電影《情迷藍茉莉》成為第86屆奧斯卡金像獎最佳女主角。
姬蒂派利

姬蒂．派利（英文：Katy Perry，1984年10月25號—）係美國歌手兼電影演員，2001年出道。
姬蠆

姬蠆（蠆讀猜陰去聲；公羊傳寫做囆）係周春秋時鄭國君主，即係鄭公，謚鄭獻公。佢又叫鄭伯。
廣東圓玄道觀

係中國廣東廣州嘅道教寺院兼旅遊景區，經中華人民共和國宗教部門批准，由香港道教聯合會主席、圓玄學院董事局主席趙鎮東出手起，喺花都區新華街道九潭。呢間嘢喺1998年11月7號起好，2006年12月俾花都區人民政府列入花都新八景，2010年俾中華人民共和國宗教部列入第一屆全國創建和諧寺觀教堂先進集體，2013年俾中華人民共和國旅遊部列入國家AAAA級景區。廣東省道教協會就響呢間嘢入面。

淵源
由於廣東省道教協會喺1994年成立，但一直未搵到地方做會址而影響咗協會開展工作。嗰時有熱心嘅道教仁兄同廣東道協同有關人員一齊去香港圓玄學院搵趙鎮東，講到廣州冇地方傳道教同會址選址問題，趙老先生之後應承咗幫手。喺嗰時，趙老先生行咗好遠路程，搵咗好多地方，最後揀咗花都區新華鎮（今日嘅新華街道）九潭嘅風水寶地起呢間嘢，到1998年11月7號起好，解決咗道教冇會址嘅問題，重幫廣東發展咗道教事業。
廣東外語外貿大學

呢間學校由「廣州外國語學院」同「廣州對外貿易學院」合併；廣州外國語學院喺1964年11月開辦，廣州對外貿易學院喺1980年12月開辦。1995年5月，廣東省人民政府將兩校合併成而家嘅廣東外語外貿大學。2008年10月，廣東財經職業學院同廣東外語外貿大學合併埋。
廣東四小虎

廣東四小虎，包括南海、順德、東莞同埋中山。佢哋係廣東改革開放嘅重要象徵之一。
廣東國際大廈

廣東國際大廈（粵拼：gwong2 dung1 gwok3 zai3 daai6 haa6，英文：Guangdong International Building），重可以嗌廣東國際大酒店（gwong2 dung1 gwok3 zai3 daai6 zau2 dim3，Guangdong International Hotel），簡稱63層（luk6 aa6/sap6 saam1 cang4)。呢間高樓大廈喺中國廣東省廣州市越秀區嘅環市東路入面，廣東電視台嘅隔籬。佢係一間有高檔酒店、寫字樓、公寓嘅商務大廈，佢係由廣東國際信託投資公司（GITIC）屬下嘅廣東省信託房產開發公司同香港廣信實業有限公司一齊投資嘅大廈。佢喺20世紀90年代，曾經係中國大陸嘅最高樓。

逳手同落成時間
呢間大樓喺1987年開始逳手，1989年12月28號封頂，1991年落成，1992年7月開放。

大樓嘅構造
呢間大樓係鋼筋石屎嘅結構大樓。佢係中國大陸入面，第一棟最高嘅鋼筋石屎嘅結構大樓，重係世界上最高嘅冇黐部分附加力嘅平板大樓。而大廈主樓嘅外牆都係用咗蜂窩鋁板同藍色鍍膜嘅玻璃嚟裝飾，而裙樓嘅牆係用咗光面嘅花崗石帖砌出嚟嘅。喺設計上用咗受力比較好嘅筒中筒結構。佢係超高層建築入面，第一次用咗冇黐部分附加力嘅平板樓蓋同用咗設備層嚟整嘅加強鋼桁架嘅大廈。喺施工嗰陣重用咗10項新嘅技術。

入面有嘅設施
呢間大廈入面有客房、豪華套房、總統套房呢啲套間，重有中西餐廳、康樂中心、網球場、保齡球場、游水池、商場同商務中心等呢啲嘢。

大事
1998年：由於廣東國際信託投資公司話破咗產，搞到大廈俾人公開拍賣。
2001年6月30號：大廈開價2,000,000,000蚊嚟拍賣，之後價錢一直喺度縮緊水。
2007年1月：大廈以1,130,000,000蚊成交咗。變咗廣東國際大酒店。
2008年12月30號：廣東國際大酒店官網話酒店內部裝修，唔開放畀人入去住。
2011年6月26號上晝：大廈重新開放，重改咗名嗌廣州中心皇冠假日酒店。
安宰弘

安宰弘（粵拼：on1 zoi2 wang4，韓文：안재홍，1986年3月31號—），係大韓民國嘅一個男演員。
安寧

安寧係中國雲南昆明一個縣級市，總面積1301平方公里，人口35萬。
安寧區

安寧區（粵拼：on1 ning4 keoi1）係喺中國甘肅蘭州嘅一個市轄區，約莫43.9萬人響度住緊。
安寧花園

安寧花園係香港一個居者有其屋屋苑，喺新界將軍澳坑口常寧路10號，一共有6座樓，1990年落成，1991年入伙。呢個屋苑喺居者有其屋第十二期甲開賣，嗰時嘅開賣價介乎港幣$312,200 - $528,100。
屋苑係由城設建築師事務所有限公司設計，由CFE Engineering & Contracting Limited 同埋德榮建築（集團）有限公司（今標準資源）組成嘅附屬公司Hening Investment Ltd合作發展，康業服務有限公司做物業管理。
安宰賢

安宰賢（粵拼：on1 zoi2 jin4，韓文：안재현，1987年7月1號—），係大韓民國嘅一個男演員。
安尼卡浦爾

安尼卡浦爾（Anil Kapoor，1956年12月24號—）係印度男演員，參演過好多波里活電影，而佢頭一套國際電影係《一百萬零一夜》入面飾演嘅節目主持人。
安富花園

安富花園係中國廣東省廣州市嘅一個樓盤，喺荔灣區光復北路以東；五甫水腳以南；舊時五桂南以西；廣州僑光財經專修學院球場以北位置，一共有3座樓，每座33層樓，1999年入伙。
安寧天皇

安寧天皇（前577年—前510年），係傳說日本第3代天皇，前549年到前511年在位。
彭美嫦

彭美嫦（Pang Mei Seung）係香港甘草女演員，主要拍電影，亦喺好多無綫電視劇集做特約演員。

演出
呢個表唔完整，歡迎加料。
彭耀佳

彭耀佳，GBS，JP（1950年—），係香港建制陣營（商界親中派）政治人、商界人士，怡和控股有限公司副行政總裁，香港旅遊發展局主席。

選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與2022年香港行政長官選舉。
彭美拉安德遜

彭美拉安德遜（英文：Pamela Denise Anderson，1967年7月1號—）係加拿大演員同模特兒，因為隆胸過而畀人叫做「波霸」，最出名演出係電影《沙灘拯救隊》。
彭美詩

彭美詩（英文：Mercedes Romero Pair，1993年3月4號—），係香港女模特兒，而家係香港電台第二台節目主持，主持《學界超星道》。

簡歷
彭美詩係中國、菲律賓同美國嘅混血兒，喺香港出世同成長。佢喺「Miss World Noble Queen International 2018」（世界華貴小姐2018）代表香港攞咗總冠軍，係第一個喺世界級選美賽事攞到冠軍嘅香港人。另外，彭美詩亦係「Miss Tourism World (Hong Kong) 2016」（世界旅遊小姐（香港）2016）嘅冠軍得主，佢喺2018年頭代表過香港飛去馬來西亞，出戰《世界旅遊小姐競選》總決賽，曾經被當地嘅傳媒視為頂頭大熱。至於本地嘅選美賽事，彭美詩亦曾經選過2013年國際旅遊小姐（香港賽區）競選，仲打入十強，後來因為升學問題中途退選。大學讀完後，彭美詩亦喺2016年報名參加ViuTV選美節目《美選D.n.A》，以及喺2019年報名參加咗無綫電視主辦嘅《2019年度香港小姐競選》，兩次佢都被視為奪冠大熱，但兩次比賽都係因為合約問題而中途退選。2020年初，彭美詩轉戰菲律賓選美界，報名參加咗菲律賓全國最大規模及歷史最悠久嘅「Binibini Pilipinas 2020」（菲律賓小姐全國大選2020），並晉身最後四十強。原本總決賽喺2020年4月舉行，但因為武漢肺炎大爆發，比賽被逼延期。

演出
呢個表唔完整，歡迎加料。
彭羕

彭羕（羕讀讓，粵拼：paang4 joeng6；？—？），字永年（wing5 nin4），《三國演義》寫成字永言（wing5 jin4），廣漢人（而家四川廣漢北面），係三國時蜀漢嘅官員。

生平同事蹟
彭羕佢身長八尺，容貌魁梧，生性驕傲，睇唔起每個人，只敬重同郡人秦宓（中文：秦宓），因爲秦宓曾經向太守許靖推舉佢。
劉璋喺度時，彭羕喺益州做官，職位最高不過係書佐。後來佢畀各個人講醜話，州牧劉璋聽到呢啲衰嘢，結果彭羕畀劉璋罰割鬚髮、再貶做奴隸。
214年，劉備入蜀，想企穩陣先再向北打張魯。彭羕想謁見劉備，於是去搵龐統。龐統唔識得彭羕，又有緊客，彭羕直接行上到龐統瞓緊嘅床，同龐統講：「等啲客走咗，會同先生你傾下偈。」
啲客走咗後，龐統走去共彭羕坐，彭羕又想食飯先，然後先傾偈，因噉樣留低過夜，遞日又留咗成日。龐統十分之讚賞彭羕，而法正本就知佢，結果共同同劉備進舉彭羕。劉備亦都話彭羕係奇才，幾次落令畀佢去宣傳軍務，調動諸將；彭羕做嘢亦合劉備意，時日長咗，對佢嘅禮遇越好，身價越高。之後佔得成都，劉備領職益州牧，提拔彭羕做治中從事。
彭羕自囚徒身份，突然成爲地位高嘅人，得得戚而驕傲自得，越來越囂張過份。諸葛亮外面睇會接待彭羕，但喺心目中唔鍾意佢；多次同劉備靜雞雞講，彭羕心大志高，已經越過佢本身嘅才能。劉備信任諸葛亮，又睇真啲彭羕做嘢，慢慢冷落咗佢。後來劉備降職佢，掟佢出做江陽太守。
彭羕知道就來上路，個心度好唔開心，去探馬超。馬超問：「先生有過人嘅才能，主公對待先生亦好睇重，話先生可以共孔明、孝直睇齊，爲何又派出外、只認授一個細郡，令大家失望呢？」彭羕答：「嗰隻老兵荒唐無理，旨意佢做得成咩啊！計我話先生你喺外邊，我喺裏邊，天下重唔足以平定！」
馬超啱降蜀無耐，心度經常唔穩陣，聽彭羕講呢啲嘢時大驚，於是保持沉默唔答佢。彭羕走咗，馬超將呢啲表述話曬畀人知，於是彭羕佢捉咗收監。
彭羕喺獄中寄信畀諸葛亮來講清楚佢嘅用意、心願同埋佢嘅懺悔反思，但噉做都無結果。最後彭羕被殺，享年37歲（虛歲）。

參攷資料
陳壽。〈蜀書十：劉彭廖李劉魏楊傳 — 彭羕傳〉. 《《[[三國志]]》》。
平凡的一天

《平凡的一天》係中國歌手毛不易出嘅第三張唱碟。喺2018年8月3號由哇唧唧哇娛樂文化發行。

簡介
呢隻碟收錄咗12隻歌。
平出涼

平出涼（1991年7月18號—）係日本足球員，司職後衞，效力富山勝利。
平原

平原（粵拼：ping4 jyun4）係種陸地地形，地勢又低又平。平原佔全世界陸地面積超過三分一，主要喺沿海地區。
平內町

平內町（粵拼：ping4 noi6 ding1，日文：平內町／ひらないまち*/?）係日本青森縣嘅其中一個町。
平分

平分係幾何學嘅一個概念。有一條直線段 ，如果有一條直線  同  喺一點  相交，令到  係  嘅中點 （即係），噉樣就話  平分 。
平利

平利係中國陝西安康一個縣，總面積2627平方公里，人口23萬。
平凡之路

《平凡之路》係電影《後會無期》嘅主題曲。由韓寒同朴樹填詞，朴樹作曲同演唱。

簡介
呢隻歌係韓寒邀請朴樹寫嘅。韓寒有日去咗朴樹屋企，嗰陣咁啱朴樹寫埋最尾一個音收尾，韓寒聽完佢寫嘅歌之後就話想收呢隻歌做《後會無期》嘅主題曲，結果朴樹話得。

翻唱
張信哲，喺湖南衛視《我是歌手4》第九期演唱，並攞到嗰集觀眾票選第一名
獅子合唱團，喺湖南衛視《歌手2017》決賽演唱，並攞到嗰集觀眾票選第三名
華晨宇，喺湖南衛視《歌手2018》第十一期演唱，並攞到嗰集觀眾票選第二名
胡彦斌，跟乐手录制视频上传到网上。
周深
平南

平南係中國廣西貴港一縣，面積2988平方公里，人口140萬。
廣東婦女解放協會舊址

係中國廣東省廣州市嘅一間民國建築兼舊址，喺越秀區越秀南路194號。呢間嘢因為1925～1927年做過廣東婦女解放協會而出名。

主要紀念對象
1925年5月10號，廣東婦女解放運動組織喺越秀區越秀南路一帶搞咗個協會，重大範圍向婦女發動過國民革命運動，從而婦女運動發展得好快。尤其係中國國民黨平民教育活動委員會喺越秀南一帶搞過。
廣東工貿職業技術學院

學校喺1957年創辦，初期係中國有色金屬工業總公司屬下嘅中專學校，用過廣州有色金屬工業學校嘅名，期間承擔咗中專教育成42年，直到1999年開始轉型成高等職業教育，2000年升級成高職院校，學校升級後亦改名做廣東工貿職業技術學院。2008年1月通過咗第二輪高等職業院校人才培養工作評估，2012年8月升級成第二批廣東省示範性高等職業院校。
學校原先得天河區雞頸坑地段嘅校區，從2013年開始，學校揀咗白雲區新和湴湖村一帶開咗新校區，直到2015年夏初全面起好。
廣東女子職業技術學院

2001年：兩校合併兼升級成廣東女子職業技術學院。
2013年11月：學校升級成廣東省級示範性高職院校建設單位。
2015年12月：學校被認定做廣東省依法治校示範校。
2016年8月：攞咗海珠區鷺江嘅珠江中學北校區舊址做女院嘅北校區。
廣東實驗中學

呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）廣東實驗中學Guangdong Experimental High School愛國，團結，求實，創新位置初中部：廣州市越秀區中山四路51號高中部：廣州市荔灣區芳村龍溪大道省實路1號明細類中學校訓愛國，團結，求實，創新網站http://www.gdsyzx.edu.cn/
校區正門初中部（廣州）高中部（廣州）
廣東實驗中學
（簡稱：省實）係廣東廣州一間中學，直屬於廣東省教育廳。

歷史
呢一節冇引出處或寫低根據。唔該加返可靠嘅來源，幫手改改呢篇文（教我點做）冇根據或冇出處嘅嘢可能隨時受到質疑；經唔起質疑就會俾人剷走。
1910年為兩廣優級師範學堂附設中學，1924年就變成國立廣東大學附屬中學、國立中山大學附中、廣東省省立中山中學，中華人民共和國成立咗之後就變成華南師院附中同佢嘅廣州分校等，一直到1987年先至正式改名嗌「廣東實驗中學」。2004年，高中部搬咗去芳村坑口。
2005年甚至喺天河嘅元崗村附近開咗間國有民辦分校。到咗2008年同2009年甚至喺佛山嘅順德區同南海區搞咗間國有民辦分校。
呢間學校出過7位中國科學院院士同中國工程院院士。

校園
初中部喺越秀區中山四路51號。高中部喺荔灣區省實路1號。

校服
長袖
短袖
（褲）　，（衫）　，正面帶有彩帶圖案同「GDSY」嘅字樣。
廣東實驗中學越秀學校

廣東實驗中學越秀學校（英文：Guangdong Experimental Yuexiu School），簡稱省實越秀，係廣東廣州一間公立全日制完全中學，行政上屬於越秀區教育局，校務由廣東實驗中學管理。
間嘢係2018年5月25號由越秀區第16屆35次政府常務會議同12屆第18次區委常委會議研究兼決定，喺廣州市第21中學同廣州市越秀外國語學校嘅基礎上合併而成立，組成省實越秀，重喺同年8月1號正式掛牌。